Forrest Gump

Forrest Gump er en amerikansk spillefilm fra 1994 regissert av Robert Zemeckis.

Filmen er basert på romanen Forrest Gump av Winston Groom som ble utgitt i 1983. Hovedrollen som Forrest Gump spilles av Tom Hanks, som en mann med IQ på 75 - hvor han forteller om sin reise gjennom livet, møter en rekke historiske personer, påvirker populærkulturen og opplever historiske begivenheter uten å være klar over hvor viktige de er på grunn av hans uvanlig lave intelligens. Filmen var en stor suksess, og spilte inn 677 millioner amerikanske dollar. 

Den ble nominert til 13 Oscar, og vant seks, inkludert beste film, beste visuelle effekter, beste regi (Robert Zemeckis) og beste mannlige hovedrolle (Tom Hanks). Både i 1998 og 2007 ble filmen rangert blant de 100 beste amerikanske filmene, i kåringen AFI's 100 Years…100 Movies. 
Hovedpersonens replikk «Mama always said life was like a box of chocolates. You never know what you're gonna get.» («Mamma pleide å si at livet er som en konfekteske; du vet aldri hva du får.») ble i 2005 rangert blant de 50 beste replikkene i amerikansk filmhistorie, i kåringen AFI's 100 Years…100 Movie Quotes.

 Handling 
I 1981, på et buss-stopp i Savannah, Georgia, forteller en mann ved navn Forrest Gump livshistorien sin til fremmede mennesker som sitter ved siden av ham på en benk. I 1956, i Greenbow, Alabama, ble den unge Forrest utstyrt med bein-støtter for å korrigere en buet ryggrad. Han bor alene sammen med moren sin, som driver et pensjonat ut av hjemmet deres. Dette tiltrekker seg mange forskjellige leietakere, inkludert en ung Elvis Presley, som spiller gitar for Forrest og inkorporerer Forrests spesielle danse-bevegelser til hans egne forestillinger. På sin første skoledag møter Forrest en jente som heter Jenny Curran, og de to blir snart bestevenner.

Forrest blir ofte mobbet på grunn av hans fysiske funksjonshemming, og veldig lave intelligens. Når han forsøker å flykte fra en gruppe mobbere, knekker bein-støttene hans av, og avslører at Forrest er en veldig rask løper. Dette talentet gjør at han mottar et stipend for å spille fotball ved University of Alabama i 1963. Etter å ha uteksaminert fra skolen i 1967, verver Forrest seg til den amerikanske hæren. Under treningen blir han venn med en annen soldat ved navn Benjamin Buford Blue (som går under kallenavnet Bubba), som overbeviser Forrest om å grunnlegge en reke-virksomhet etter at de er ferdig i militæret.

Senere samme år blir begge soldatene sendt til krigen i Vietnam, og tjenestegjør i Mekongdeltaet under løytnant Dan Taylor. Men troppen deres blir overfalt på patrulje, og Bubba blir drept. Forrest redder flere sårede soldater – inkludert løytnant Dan, som mister begge beina – og blir tildelt Medal of Honor for sitt heltemot, av president Lyndon B. Johnson. Senere blir Forrest gjenforent med Jenny, som har blitt en rusmiddelavhengig hippie og aktivist. Forrest utvikler også et talent for bordtennis.

Forrest tilbringer nyttårsaften 1972 i New York City sammen med løytnant Dan, som nå har blitt alkoholiker - forbitret over hans egen funksjonshemminger og myndighetenes apati mot å hjelpe krigsveteraner fra Vietnam-krigen. Forrests ping pong-suksess fører til slutt til et møte med president Richard Nixon - hvis administrasjon gir ham et værelse i Watergate-komplekset, hvor han utene å vite det avslører hele Watergate-skandalen.

Forrest og løytnant Dan skaffer deretter en reke-båt sammen, og løytnant Dan investerer i det Forrest tror er et slags frukt-selskap og de to blir etter hvert millionærer. Forrest vender også hjem til moren sin, og tar seg av henne i det hun dør av kreft. I 1976 returnerer også Jenny – for å komme seg etter flere år med narkotika og misbruk – for å besøke Forrest.

 Medvirkende 
 Skuespiller  Rolle Tom Hanks  Forrest Gump Robin Wright Penn  Jenny Curran Gary Sinise  Lieutenant Dan Taylor Mykelti Williamson  Benjamin Buford «Bubba» Blue Sally Field  Forrests mor Michael Conner Humphreys  Forrest Gump d.y. Hanna R. Hall  Young Jenny Curran Haley Joel Osment  Forrest Gump Jr. Sam Anderson  Principal Hancock Geoffrey Blake  Wesley, SDS-organisator David Brisbin  Newscaster Peter Dobson  Elvis Presley Siobhan Fallon  Dorothy Harris, skolebussjåfør Osmar Olivo  Drill Sergeant Brett Rice  High School Football Coach Sonny Shroyer  Trener Paul «Bear» Bryant Kurt Russell  Stemmen til Elvis Presley Harold G. Herthum  Doktor

 Referanser 

 Eksterne lenker 



Kategori:Dramakomedier fra USA
Kategori:Filmer fra 1994
Kategori:Golden Globe for beste dramafilm
Kategori:Oscar for beste film
Kategori:Filmer regissert av Robert Zemeckis
Kategori:Filmer basert på bøker
Kategori:Engelskspråklige filmer
Kategori:Amanda for beste utenlandske kinofilm
Kategori:Amandaprisen 1995
Kategori:Filmer med en Oscar-vinnende mannlig hovedrolle